KTB ยกสินทรัพย์พร้อมขายพิเศษ (NPL) เปิดประมูล 50 รายการ
 KTB ยกสินทรัพย์พร้อมขายพิเศษ (NPL) เปิดประมูล 50 รายการ
9 พ.ค. 2561

ธนาคารกรุงไทย จำกัด (มหาชน) หรือ KTB เตรียมเปิดประมูลทรัพย์พร้อมขาย (NPL) โดยนำทรัพย์ คอนโด บ้านเดี่ยว ทาวน์เฮ้าส์ อาคารพาณิชย์ อพาร์ทเม้นท์ ที่ดินเปล่า คัดพิเศษจำนวน 50 รายการ ด้วยวิธียกป้ายประมูลสู้ราคา(OPEN BID) มีเงื่อนไขการประมูลด้วยค่ามัดจำป้าย 50,000 บาท ประมูลได้ 1 รายการ
ทั้งนี้ หากถ้าวางมัดจำ 100,000 บาท สามารถประมูลทรัพย์ได้ไม่จำกัดรายการ (หากประมูลไม่ได้รับเงินมัดจำป้ายคืนได้ทันที) พิเศษกับโปรโมชั่นภายในงานด้วยดอกเบี้ยเพื่อที่อยู่อาศัย 0% นาน 12 เดือน และผู้ซื้อที่ประมูลทรัพย์ได้ ชำระค่าธรรมเนียมโอนกรรมสิทธิ์ 1% เปิดประมูลนัดพิเศษ ณ ที่ทำการธนาคารกรุงไทย สาขาลาดประเค้า 41 กรุงเทพฯ ในวันเสาร์ที่ 19 พฤษภาคม 2561 นี้